บาทเปิด 33.11บาทต่อดอลลาร์ แข็งค่า
เงินบาทเปิดตลาด 33.11บาทต่อดอลลาร์ แข็งค่าหลังดอลลาร์อ่อนค่า จับตาตัวเลข จีดีพีไทยสัปดาห์หน้า
13 ส.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.11 บาท/ดอลลาร์ แข็งค่าจากเย็นวันพุธที่ปิดตลาดที่ระดับ 33.38 บาท/ดอลลาร์วันนี้เงินบาทกลับมาแข็งค่าจากปิดตลาดวันพุธ เนื่องจากตัวเลขเงินเฟ้อของสหรัฐฯ ออกมาใกล้เคียงกับที่คาดการณ์ ส่งผลให้ดอลลาร์อ่อนค่าเมื่อเทียบกับสกุลเงินอื่นๆ อย่างไรก็ดี เมื่อวานนี้เป็นวันหยุดของไทย จึงส่งผลให้เช้าวันนี้เงินบาทเปิดตลาดปรับแข็งค่า แต่ ล่าสุดเช้านี้ หลังจากที่ศูนย์บริหารสถานการณ์โควิด-19 (ศบค.) รายงานตัวเลขผู้ป่วยใหม่รายวัน ก็ทำให้เงินบาทกลับไปอ่อนค่าอยู่ที่ระดับ 33.17 บาท/ดอลลาร์"ช่วงนี้เงินบาทอาจกลับมาแข็งค่าได้บ้าง หลังจากที่อ่อนค่ามาตลอดเกือบทั้งปี ประกอบกับรอบสุดท้าย บาทไม่ผ่าน 33.50 บาท/ดอลลาร์ ช่วงนี้จึงอยู่ระหว่างพักฐาน" นักบริหารเงิน กล่าวนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.05-33.20 บาท/ดอลลาร์ ต้องติดตามสถานการณ์แพร่ระบาดของโควิด-19 อย่างต่อเนื่อง ส่วนวันจันทร์ติดตามการแถลงตัวเลข GDP ไตรมาส 2/64 ของสำนักงานสภาพัฒนาการเศรษฐกิจและสังคมแห่งชาติ (สภาพัฒน์)